cyanic-selkie/wikianc huggingface dataset:
Italian Formula 4
Italian Formula 4 on vuonna 2014 käynnistynyt FIA:n hallinnoima Formula 4 -sarja, jonka kilpaillut käydään pääosin Italiassa. Sarja sai alkuunsa kun se korvasi vuonna 2014 Formula Abarth -sarjan. Auton suunnittelee ja rakentaa italialainen Tatuus. Auton mallinimi on Tatuus F4-T421. Aiemmin sarjassa käytettiin mallinimeä Tatuus F4-T014. Sen moottorina toimii 1.4 litran Abarth-turbo. Renkaat tulevat Pirelliltä. Sarjassa ajetaan yhtenä viikonloppuna kolme kisalähtöä. Pisteitä jaetaan siten että kahdesta ensimmäisestä startissa jaetaan kymmenelle parhaalle kuljettajalle pisteitä 25, 18, 15, 12, 10, 8, 6, 4, 2, 1. Kolmannessa startissa pisteitä jaetaan kahdeksalle parhaalle 13, 11, 9, 6, 5, 4, 2, 1. Lisäksi sarjassa jaetaan yksi piste paalupaikan ajaneelle kuljettajalle ja nopeimmasta kierroksesta on tarjolla viisi lisäpistettä.
Pyhätunturi
pienoiskuva|Pyhätunturin laskettelukeskus maaliskuussa 2006 pienoiskuva|Isokuru maaliskuussa 2006pienoiskuva|Ravintola Tsokka Pyhätunturi on Pelkosenniemen kunnan ja Kemijärven kaupungin alueilla sijaitseva usean tunturilaen ryhmä. Tunturijono on vajaan kymmenen kilometrin pituinen ja itä-länsisuuntainen. Se on muodostunut yli kaksi miljardia vuotta sitten, jolloin paikalla sijaitsi korkea vuorijono. Pehmeä kiviaines on rapautunut pois ja jäljelle on jäänyt lähinnä kova kvartsiitti.
Kultakeron ja Ukonhatun välissä sijaitsee vajaan kilometrin pituinen, jyrkkäreunainen Isokuru eli Pyhäkuru. Pyhätunturin alueella on saamelaisten muinaisia uhri- ja muita palvontapaikkoja. Uhriharjun läheisyydessä on Karhunjuomalampi. Saamelaisia kastettiin 1600-luvulla kristinuskoon, jolta ajalta ovat nimistössä peräisin Isokurun perillä sijaitsevat Pyhänkasteenlampi ja Pyhänkasteenputous.
Osia Taivaan tulet -televisiosarjasta kuvattiin Pyhätunturilla ja sen ympäristössä. Jukolan viesti kilpailtiin Pyhä-Luoston alueella vuonna 1994.
Kansallispuisto
Lähes koko Pyhätunturin alue kuuluu vuonna 1938 perustettuun kansallispuistoon, joka yhdistettiin vuonna 2005 Luoston alueen kanssa Pyhä-Luoston kansallispuistoksi. Alueella on kävelyreittejä, tupia, laavuja ja nuotiopaikkoja retkeilijöiden käytössä. Isokurun lohkareisella pohjalla on kulkemista helpottavat pitkospuut. Talvella siellä esiintyy lumivyöryjä.
Laskettelukeskus
Pyhätunturin laskettelukeskus eli Pyhä matkailupalveluineen sijaitsee Kultakerolla ja on Aho Groupin omistuksessa. Pyhätunturin laskettelukeskus perustettiin vuonna 1964.
Alueella on hotelli, jota laajennettiin vuosina 2022-2023 Kultakero hankkeessa. Lisäksi alueella on Pyhälinna ja Pyhäsuites majoituksia.
Laskettelukeskuksessa on 15 rinnettä ja 9 hissiä. Laskettelukeskus sisältää FIS-luokitellun Piste Palander -laskettelurinteen, joka on Suomen suurin laskettelurinne. Pyhätunturille valmistui FIS-rinteen lisäksi vuonna 2010 kuuden hengen PyhäExpress tuolihissi. Pyhätunturille aukesi vuonna 2022 tehtyjen investointien yhteydessä uusi neljän hengen tuolihissi ja uusi rinne pohjoisrinteille.
Hiihtokeskus valittiin 2010–2011 tehtyjen uudistusten ansiosta Vuoden hiihtokeskukseksi 2011. Hiihtokeskus valittiin vuoden hiihtokeskukseksi myös vuonna 2017.
Pompeius Trogus
Gnaeus Pompeius Trogus oli ensimmäisellä vuosisadalla elänyt historioitsija, joka kirjoitti Rooman keisari Augustuksen aikana. Hän oli keltti Gallia Narbonensisin provinssista
Lähteenään Trogus käytti pääasiassa kreikkalaista historioitsijaa Theopomposta.
Mitja
Mitja on venäläis­peräinen miehen etunimi. Mitja pohjautuu kreikkalaiseen nimeen Demetrios, joka merkitsee Demeterille pyhitettyä ja joka esiintyy Venäjällä myös muodossa Dimitri. Demeter oli kreikka­laisessa myto­logiassa maan kasvu­voiman jumalatar. Toisaalta Mitja saattaa joissakin tapauksissa olla myös Mikael-nimen muunnelma.
Suomessa nimi Mitja on vuoden 2019 loppuun mennessä annettu 373 miehelle ja noin 20 naiselle.
Patson Daka
pienoiskuva|Patson Daka toukokuussa 2018. Patson Daka (s. 9. lokakuuta 1998 Chingola) on sambialainen jalkapalloilija, pelipaikaltaan hyökkääjä. Hän edustaa Englannin Mestaruussarjassa pelaavaa Leicester Cityä.
Daka siirtyi kotimaastaan pelaamaan Eurooppaan vuonna 2017, ensin lainalle FC Lieferingiin ja kesällä 2017 sen emoseuran Red Bull Salzburgin omistukseen. Hän pelasi Red Bull Salzburgissa kaudella 2017–2018 Itävallan Bundesliigaa kahdeksan ottelua ja seuraavalla kaudella 15 ottelua, joissa hän teki kolme maalia. Eurooppa-liigassa hän pelasi kaudella 2018–2019 neljä ottelua ja teki kaksi maalia Club Bruggea vastaan. Kaudella 2019–2020 Daka teki 31 liigaottelussa 24 maalia ja oli liigan toiseksi paras maalintekijä. Mestarien liigan lohkovaiheessa hän teki maalin vierasottelussa Genkiä vastaan. Kaudella 2020–2021 Daka teki 28 bundesliigaottelussa 27 maalia ja oli ylivoimaisesti liigan paras maalintekijä. Mestarien liigassa hän pelasi neljä ottelua mutta ei tehnyt maaleja. Hän voitti Itävallan-mestaruuden neljä kertaa peräkkäin 2018–2021 ja Itävallan cupin kolmesti 2019–2021.
Kesällä 2021 Daka siirtyi englantilaisseura Leicester Cityyn. Hän voitti heti FA Community Shieldin. Englannin Valioliigassa hän pelasi kaudella 2021–2022 kaikkiaan 23 ottelua ja teki viisi maalia. Eurooppa-liigan kuudessa ottelussa hän teki viisi maalia sekä Konferenssiliigan neljässä ottelussa yhden maalin. Seuraavan kauden 30 valioliigaottelussa hän onnistui maalinteossa neljä kertaa.
Daka pelasi alle 20-vuotiaiden Afrikan-mestaruuskilpailuissa vuosina 2015 ja 2017. Jälkimmäisellä kerralla hän voitti mestaruuden ja teki turnauksen viidessä ottelussaan neljä maalia: alkulohkossa Guineaa vastaan yhden ja Egyptiä vastaan kaksi sekä loppuottelussa Senegalia vastaan yhden. Saman ikäluokan MM-kilpailuissa 2017 hän pelasi joukkueensa kaikki viisi ottelua, joista neljässä ottelussa avauskokoonpanossa ja kolmessa viimeisessä täydet minuutit. Hän teki maalin alkulohko-ottelussa Irania ja jatkoaikatappioon päättyneessä puolivälieräottelussa Italiaa vastaan.
Daka on pelannut Sambian A-maajoukkueessa vuodesta 2015 alkaen. Hän on heinäkuun 2023 puoliväliin mennessä pelannut 35 A-maaottelua ja tehnyt niissä 12 maalia. Maaleistaan kaksi hän teki Afrikan-mestaruusturnauksen karsintaottelussa Algeriaa vastaan maaliskuussa 2021 ja kaksi samaan karsintaan kuuluneessa ottelussa Zimbabwea vastaan neljä päivää myöhemmin.
Oikeusperiaate
Oikeusperiaatteet eroavat olennaisesti oikeussäännöksistä, joihin liittyy tunnusmerkistö ja oikeusvaikutus, joita sääntöä sovellettaessa verrataan tosiasioihin. Oikeusperiaatteeseenkin sisältyy tunnusmerkistö, mutta periaate on usein hyvin väljä ja yleinen. Toisaalta oikeusperiaatteen soveltaminen ei vaadi ehdottomasti sisältönsä mukaista ratkaisua. Oikeusperiaate paremminkin antaa ratkaisulle suunnan, eikä niinkään määrää yksityiskohtaisesti ratkaisun sisällöstä.
Erilaisia oikeusperiaatteita
Länsimaiseen oikeuteen yleisesti liittyy yhdenvertaisuuden oikeusperiaate, jonka mukaan samankaltaiset oikeustapaukset on ratkaistava samalla tavoin. Toisaalta joillakin oikeudenaloilla, esimerkiksi varallisuusoikeudessa, kohtuusperiaate ilmentää yleistä suhteellisuusperiaatetta; yhden oikeuden toteuttaminen ei saa liiaksi loukata tai rajoittaa toista oikeutta. Ympäristöoikeuteen liittyy varovaisuus- ja aiheuttamisperiaate, varallisuusoikeuteen sopimusvapaus ja heikomman suojeleminen, rikosoikeuteen laillisuusperiaate sekä prosessioikeuteen tasavertaisen kuulemisen periaate.
Lähteet
Principle of law
Alvin Williams
pienoiskuva|Alvin Williams Alvin Leon Williams (s. 6. elokuuta 1974 Philadelphia) on yhdysvaltalainen entinen koripalloilija.
Williams edusti ammattilaisuransa aikana Portland Trail Blazeria, Toronto Raptorsia ja Los Angeles Clippersiä. Hän lopetti uransa vuonna 2007, jonka jälkeen hän on toiminut Raptorsin apuvalmentajana.
Jääpallon Suomensarja 1951
Jääpallon Palloliiton Suomensarja pelattiin vuonna 1951 nelilohkoisena. Lohkovoittajat nousivat vuoden 1952 jääpallon mestaruussarjaan ja viimeiset putosivat maakuntasarjaan. Työväen Urheiluliitto järjesti myös oman Suomensarjansa.
TUL:n Suomensarja
TUL:n Suomensarjassa pelasi 19 joukkuetta neljässä lohkossa. Lohkovoittajiksi selvisivät Kotkan Työväen Palloilijat, Uudenkaupungin Roima, Pieksämäen Pallo-Sepot ja Oulun Työväen Palloilijat.
Mäkihypyn maailmancup 1980–1981
Mäkihypyn maailmancup 1980–1981 käsitti 28 osakilpailua, joista neljä peruttiin. Ensimmäinen osakilpailu pidettiin Oberstdorfissa Länsi-Saksassa 30. joulukuuta 1980 ja viimeinen osakilpailu Planicassa Jugoslaviassa 22. maaliskuuta 1981.
Makkarajärvi
Makkarajärvi voi tarkoittaa seuraavia:
Twisted Metal: Black
Otsikkoruudussa ja lopputeksteissä käytetään The Rolling Stonesin Paint it Black -kappaletta.
Hahmot
Twisted Metal: Black sisältää sekä uudet hahmot että edellisten pelien hahmot, jotka joissakin tapauksissa osoittautuvat aivan erilaisiksi kuin heidän entiset muodot.
Avattavat hahmot
Loppuvastus, Warhawk, ei ole pelattava hahmo.
Arkipäivän kokemuksia köyhyydestä
Arkipäivän kokemuksia köyhyydestä oli vuonna 2006 järjestetty suomalaista köyhyyttä käsittelevä kirjoituskilpailu. Kirjoituskilpailuun osallistui 850 kirjoittajaa, jotka edustivat monipuolisesti eri väestöryhmiä. Kirjoittajien joukossa oli muun muassa työttömiä, yksinhuoltajia, mielenterveyskuntoutujia, pitkäaikaissairaita, pienituloisia työntekijöitä, pienyrittäjiä, opiskelijoita ja velkaantuneita sekä eläkeläisiä. Kilpailuvastaukset olivat muodoltaan muun muassa omaelämäkerrallisia, fiktiivisiä, lapsuusmuisteloita ja runoja. Kirjoitusten pituus vaihteli 1-20 sivun välillä.
Arkipäivän kokemuksia köyhyydestä -kirjoituskilpailun järjestivät vapaaehtoistyönä Meri Larivaara, Anna-Maria Isola ja Juha Mikkonen sekä Tiede, taide ja köyhä kansa ry. Kilpailun tukijoina toimi 15 kansalaisjärjestöä tai muuta yhteisöä (mm. Mannerheimin Lastensuojeluliitto, SPR, SAK, Mielenterveysseura, Kirkon diakonia- ja yhteiskuntatyö). Kirjoituskilpailu näkyi laajasti suomalaisessa mediassa vuoden 2007 aikana.
Kirjoituskilpailuun osallistuneita tekstejä on julkaistu kahdessa antologiassa vuosina 2007 ja 2009, joista ensimmäinen on julkaistu myös verkkoversiona. Aineisto on luovutettu Tampereen yliopiston yhteydessä toimivaan Yhteiskuntatieteelliseen tietoarkistoon. Tähän mennessä aineistosta valmistunut 9 pro gradu -työtä ja useampia tutkimushankkeita on käynnissä. Kirjoituskilpailu toimi inspiraationa Leipäjonoballadi-nimiselle näytelmälle, joka oli Teatteri Takomon ohjelmistossa 9.10.-29.1.2008 (ohjaus Heidi Räsänen). Dramaturgi Emilia Pöyhösen kirjoittama näytelmä sai myönteisen vastaanoton teatterikriitikoilta.
Arkipäivän kokemuksia köyhyydestä -kirjoituskilpailun tekstit muodostavat mittavan aineiston suomalaisesta köyhyydestä. Vastaavanlainen aineisto on aikaisemmin kerätty vuonna 1993, jolloin Suomalaisen kirjallisuuden seura järjesti kirjoituskilpailun työttömyydestä.
Lars Søndergaard
Lars Søndergaard (s. 5. huhtikuuta 1959) on tanskalainen jalkapallovalmentaja ja entinen pelaaja. Joulukuusta 2017 lähtien hän on toiminut Tanskan naisten jalkapallomaajoukkueen päävalmentajana.
Ura
Søndergaard pelasi oman uransa Aalborg BK:ssa, muttei koskaan noussut maansa kuuluisimpien pelaajien joukkoon. Valmennusuransa hän aloitti 1996 AaB:n juniorivalmentajana ja siirtyi 1997 seuran edustusjoukkueen peräsimeen. Hans Backen tultua 1998 päävalmentajaksi jatkoi Søndergaard uraansa ruotsalaisen kakkosvalmentajana. Yhteistyön tuloksena AaB voitti Tanskan mestaruuden 1999. Kaksikko jatkoi yhteistyötään SV Austria Salzburgissa kaudella 2000/01. Backen jätettyä seuran nousi Søndergaard päävalmentajaksi. Hän valmensi seuraa kaksi kautta ja parhaaksi saavutukseksi jäi cupin finaalipaikka kaudelta 2001/02. Pesti päättyi potkuihin lokakuussa 2003.
Maaliskuussa 2004 Søndergaard jatkoi uraansa FK Austria Wienin päävalmentajana. Hänen johdollaan seura oli kauden päätteeksi liigassa kakkosena. Seuraava kausi toi Itävallan cupin mestaruuden, mutta liigamenestys ei tyydyttänyt ja seura erotti Søndergaardin. Tanskalainen palasi valmennuskuvioihin tammikuussa 2006 itävaltalaisen Grazerin päävalmentajana. Tanskalainen luotsasi seuraa puolitoista vuotta jättäen talousvaikeuksiin ajautuneen joukkueen kesällä 2007.
Søndergaard valmensi seuraavaksi FC Wacker Innsbruckia heinäkuusta lokakuuhun 2007. Tammikuussa 2008 hän siirtyi FC Red Bull Salzburgin reservijoukkueen valmentajaksi. Kesällä 2009 hän palasi yhdeksän vuoden tauon jälkeen kotimaahansa Viborgin päävalmentajana.
Raising Hell
Raising Hell on Iron Maidenin videojulkaisu vuodelta 1994. Video kuvattiin 28. elokuuta 1993 Pinewood Studiosilla Lontoossa ja esitettiin maksullisena lähetyksenä televisiossa Yhdysvalloissa.
Lars Søndergaard
Ura
Kesäkuussa 2011 Søndergaard siirtyi SønderjyskEn päävalmentajaksi. Hän luotsasi debyyttikaudellaan 2011/12 seuran Tanskan cupin välieriin. SønderjyskE voitti kotonaan FC Kööpenhaminan 4–3, mutta avausosan 1–0 vierastappion myötä finaalipaikka jäi haaveeksi. Tanskan Superliigassa SønderjyskEn menestys oli vaatimattomampaa ja paras tulos oli kauden 2012/13 kahdeksas sija. Tanskan cupissa seura eteni toistamiseen välieriin kaudella 2014/15. Neljän päävalmentajakauden jälkeen Søndergaard jätti seuran kesällä 2015 ja palasi lähes kahdenkymmenen vuoden tauon jälkeen Aalborgin päävalmentajaksi. Søndergaardin paluukausi Aalborgissa sujui hyvin ja hän johdatti joukkueen Tanskan liigassa viidenneksi sekä cupissa aina välieriin saakka. Kausi 2016/17 alkoi puolestaan heikommin ja AaB putosi mestaruuskamppailusta syyskauden aikana. Kun AaB 21 kierroksen jälkeen majaili kahdeksantena, neljä pistettä play off -viivan alapuolella, sai Søndergaard joulukuun puolivälissä 2016 potkut tehtävistään.
Raising Hell
Myöhemmin BBC osti nauhan ja esitti sen Britanniassa muokattuna versiona. Sen julkaisi VHS:nä ja DVD:nä Yhdysvalloissa BMG. Muualla maailmassa Raising Hellin julkaisi EMI.
Konsertti oli viimeinen, jossa laulaja Bruce Dickinson esiintyi (kunnes hän palasi Iron Maideniin vuonna 1999). Yhtye soitti lavalla yhdessä kauhutaikuri Simon Draken kanssa. Kappaleiden aikana ja välissä näkee Draken lukuisia taikatemppuja.
Edunpalautus
Edunpalautus eli kondiktio on oikeudellinen menettely, jolla perusteetonta taloudellista etua saanut velvoitetaan palauttamaan etu toiselle. Edunpalautusta joudutaan käyttämään yleensä tapauksissa, joissa etu on jo ehditty siirtää, mutta sen perusteena oleva oikeustoimi (esimerkiksi sopimus) havaitaan osittain tai kokonaan pätemättömäksi. Edunpalautusta kutsutaan toisinaan myös perusteettoman edun palauttamiseksi. Se on varallisuutta suojaava oikeussuojakeino, jossa palautuksen määrä riippuu saadun hyödyn suuruudesta. Vahingonkorvauksessa sen sijaan palautuksen suuruus riippuu vahingon laajuudesta.
Edunpalautuksen perusteeksi riittää se, että hyötymiseltä puuttuu oikeudellinen peruste. Sen saamiseksi ei vaadita, että menetys on aiheutettu rikoksen tai rikkomuksen kaltaisella teolla. Edunpalautusvaateen kohteena voi myös olla vilpittömässä mielessä toiminut oikeussubjekti. Edunpalautuksen periaatteet periytyvät roomalaisesta oikeudesta, mutta nykyinen oikeuskäytäntö vaihtelee eri maissa, myös eri Pohjoismaiden kesken.
Poikkeuksena on palkanmaksu: Työnantaja on maksanut liikaa palkkaa työntekijälle, jolloin tämä saa perusteettoman edun palautuksen nojalla vaatia ylimääräistä osaa takaisin. Jos pitkän ajan kuluessa työntekijä on syystä tai toisesta saanut liikaa palkkaa, eli perusteetonta etua, ja hän on vilpittömästi luullut sen olevan hänelle kuuluvaa, saattaa kohtuullistaminen tulla kysymykseen ja työntekijä saa pitää ylimääräisen palkkansa, koska olisi kohtuutonta maksaa iso summa jälkikäteen toisen virheen takia.
Shar pei
Shar pei on kiinalainen koirarotu.
Ulkonäkö
Shar pei on keskikokoinen koira, säkäkorkeus on 44–51 cm. Koira on ulkomuodoltaan neliömäinen ja tiivis. Kallo on lyhyehkö, silmät ovat pienet, mantelinmuotoiset ja syvällä kallossa, ilme on murjottava. Kuono on erikoinen, se ei kapene kärkeä kohden vaan on koko matkaltaan leveä, ja antaa yhdessä pienten, kallon myötäisesti taittuneiden korvien kanssa koiralle virtahepomaisen ilmeen. Korvat ovat pienet, paksut, kolmiomaiset ja päänmyötäiset. Suu on erikoinen: kieli ja kaikki limakalvot ovat tummanvioletit, haalistustekijää kantavilla (laimennusvärisillä) koirilla kieli on vaaleanvioletti. Selkä on suora, häntä on kiinnittynyt korkealle. Häntä on tyvestä melko paksu, ja ohenee kärkeä kohti, on useimmiten kiertynyt selän päälle, joskus kahdellekin kierteelle.
Luonne ja käyttäytyminen
Itsenäinen, itsevarma, rauhallinen, uskollinen ja älykäs. Shar pei kiintyy voimakkaasti isäntiinsä, eikä sitä voi pitää tarhakoirana, sillä se haluaa olla omien ihmistensä lähellä. Joillakin yksilöillä voi esiintyä eroahdistusta. Vieraisiin shar pei suhtautuu pidättyväisesti, mutta pystyy silti tarvittaessa sopeutumaan uuteen perheeseen. Shar peistä on helppo havaita milloin se hyväksyy jonkin ihmisen tuttavakseen, sillä sen suhtautumisen muutos on huomattava. Shar peillä on taipumusta vartioimiseen, varsinkin uroksilla taipumus voi olla hyvinkin voimakas. Näiden piirteiden vuoksi ainakaan uros ei sovellu ensimmäiseksi koiraksi, sillä se on todella osattava kasvattaa. Rotu ei ole samalla tavalla miellyttämisenhaluinen kuin paimenkoirat ja noutajat, mutta koska se rakastaa ihmisten kanssa seurustelua, se on mahdollista innostaa tekemään asioita yhdessä. Koira on myös totutettava vieraisiin ihmisiin, eläimiin ja mahdollisimman monenlaisiin asioihin jo nuorena, jotta myöhemmällä iällä vältytään ongelmilta.
Alkuperä
thumb|250px|right|Alkuperäistyyppinen shar pei. thumb|250px|Shar pei venäläisessä postimerkissä. Shar pein juuret ovat Kiinassa, jossa sen katsotaan olleen olemassa jo satoja vuosia Etelä-Kiinanmerta ympäröivissä maakunnissa. Saman tyyppisiä koiria on ollut olemassa ainakin 2000 vuoden ajan, joskin vanhimmat koirapatsaat ovat yhtä paljon kiinanpystykorvan ja mastiffin kuin shar pein näköisiä. Rodun uskotaan saaneen alkunsa kiinalaisen Kwun Tungin maakunnassa sijaitsevan Dialakin kaupungin ympäristöstä. Rodun esi-isät olivat kiinalaisten talonpoikien yleiskoiria, jotka vahtivat sekä kotia että karjaa ja metsästivät villisikaa. Tehtävät vaativat karaistunutta luonnetta.
Rodun syntyseuduilla sijaitseva Dailekin kaupunki oli aikanaan tunnettu uhkapeleistään, ja shar peitä käytettiin vedonlyönnin kohteena olevissa koiratappeluissa. Monet shar pein piirteet ovat sopivia koiratappeluihin. Pienet korvat eivät jää kovin helposti vastustajan hampaiden väliin, ryppyinen nahka sallii koiran kääntyä ja purra takaisin vaikka toinen koira saisi isonkin palan nahkaa hampaidensa väliin ja karkea turkki tuntuu epämiellyttävältä suussa. Siitä, missä määrin nämä piirteet olivat olemassa ennen kuin rotuun sekoittui muita rotuja, on monia näkemyksiä, samoin kuin siitä, missä määrin shar pei oikeastaan on taistelukoirarotu. Kiinan vahti- ja taistelukoiraan viittaa ilmeisesti vain yksi ja sama sana, mikä on voinut aiheuttaa sekaannuksia. Koirilla oli joka tapauksessa luonnetta tappelun voittamiseen, mutta ne oli huumattava, jotta tappelu saatiin alkuun. Rotua ei kasvatettu pelkästään koiratappeluita varten, vaan sitä käytettiin myös samanlaisena yleiskoirana kuin ennenkin. Pelkästään taistelua varten kasvatettuja linjoja on voinut olla olemassa, mutta rodun historia Kiinassa on hieman hämärän peitossa, joten varmaa tietoa ei ole saatavilla.
Kiinan rajojen auetessa 1900-luvun alussa ulkomailta tuotiin isoja, mastiffityyppisiä koiria. Niitä vastaan shar pei ei enää pärjännyt, ja rodun käyttö koiratappeluissa väheni. Kun Kiinasta tuli kansantasavalta, koirien määrä Kiinassa laski rajusti, sillä koirat julistettiin turhaksi luksukseksi ja kasvatus kiellettiin. Koiraverokin nostettiin niin korkeaksi, että vain rikkaimmilla oli varaa pitää koiria. Koiria oli kuitenkin salakuljetettu maasta Hongkongiin, Macaolle ja Taiwaniin. Siellä niitä käytettiin koiratappeluissa ja risteytettiin mastiffien ja kiinanpystykorvien kanssa, jotka antoivat omia piirteitään nykyiselle rodulle, erityisesti meat mouth -muunnokselle. Ei ole selvää mitä käyttölinjaa olevia koiria kiinasta oli tuotu, mutta ilmeisesti taistelukoirille oli kysyntää. 1950-luvulle mentäessä koiria oli jäljellä hyvin vähän, ja olemassa olevat yksilöt olivat osittain koirankasvatuksesta kiinnostumattomien ihmisten käsissä. Shar peitä kasvatettiin tällöin pieniä määriä Hongkongissa ja Taiwanilla. Hongkongin kennelklubi tunnusti rodun vuonna 1968. Rodun edustajia oli jäljellä hyvin vähän, ja rotu olikin Guinnessin ennätysten kirjassa maailman harvinaisimpana koirarotuna. USA:han rotu levisi jo 1966, kun maahan tuotiin muutamia yksilöitä. Shar peitä alettiin tuoda maahan enemmän 1973, kun hongkongilainen koirankasvattaja pyysi amerikkalaisilta kennelihmisiltä apua rodun pelastamiseen, ja kennelväki otti asian omakseen. Muualle maailmaan rotu on levinnyt pääasiassa USA:sta.
Ori-Pei
1970-luvulla shar pei -kasvattaja Aaron Silver huolestui rodun terveysongelmista, mm. iho-ongelmista. Parantaakseen tilannetta hän risteytti kääpiökokoisia shar peita (aiemmin mainittu Miniature Shar Pei) mopsien kanssa. Hänen onnistui täten kehittää aiempaa pienikokoisempi koira, joka vaikutti olevan myös terveempi. Muutama muu kasvattaja liittyi mukaan projektiin auttaakseen tämän uuden muunnoksen vakiinnuttamista. Ori-pei tunnetaan älykkäänä ja eloisana. Se on vain 31–38 cm korkea. Aivan kuten tavallisellakin shar peilla, myös tällä muunnoksella karvatyyppejä on kaksi: horse coat ja brush coat. Tyypillinen väritys on fawn (keltainen tai punainen), mutta muitakin värejä ja myös monivärisiä esiintyy. Aikuinen ori-pei muistuttaa ulkoisesti 6 kuukautta vanhaa tavallista shar peita. Nimitys on lyhenne sanasta Oriental Shar Pei.
Terveys
Rotu on pelastettu sukupuuton partaalta, jolloin rodun edustajia löydettiin jalostukseen joitakin kymmeniä yksilöitä, joten shar peit ovat hyvin sisäsiittoisia, ja niillä on myös useita rakenteellisia ongelmia.
Iho-ongelmat
Ihosairaudet ovat shar pein yleisin ongelma. Sairauksia on monia ja niiden erottaminen toisistaan on vaikeaa, sillä oireet ovat samankaltaisia. Allergiat ovat yleisiä ja näkyvät usein juuri ihossa, ja rodussa esiintyykin atopiaa, ruoka-aineallergiaa ja kosketusallergiaa. Allergiat oireilevat kutinana, karvanlähtönä ja tulehduksina. Myös allergiasta johtumattomat ihotulehdukset ovat yleisiä. Talirauhasten liikaeritystä esiintyy erityisesti ihotulehdusten seurauksena, ja se tekee koiran öljyisen oloiseksi. Shar pei -syndroomaksi kutsuttu tila johtuu ilmeisesti ihopoimujen hankautumisesta karkeaa karvaa vasten. Hiivan aiheuttamaa ihottumaa esiintyy myös, ilmeisesti muihin tulehduksiin määrätyt antibiootit altistavat hiivatulehdukselle, kun ihon normaalibakteeristo heikkenee. Kilpirauhasen vajaatoiminta on shar peillä yleisempää kuin muilla koiraroduilla, ja aiheuttaa muun muassa iho-oireita.
Silmäsairaudet
Entropion eli silmäluomien sisäänpäinkiertyminen vaivaa erityisesti nuoria koiria, joilla päänahka on poimuttuneempi kuin aikuisilla. Ylimääräinen nahka painaa silmäluomet sisäänpäin. Tämä saa silmäripset ja joskus silmiä ympäröivät karvatkin hankaamaan sarveiskalvoa, mikä ärsyttää silmää. Oireet vaihtelevat sen mukaan kuinka voimakasta ärsytys on. Lievin oire lienee ylimääräinen kyynelten eritys, silmä voi myös siristää voimakkaasti kivun vuoksi, sarveiskalvoon voi tulla arpeutumia, jotka haittaavat näköä, ja pahimmillaan silmä voi hankautua puhki. Nuorilla koirilla silmäluomet voidaan ommella niin, että ne eivät hankaa silmää, ja kun koiran ryppyisyys vähenee iän myötä, tila saattaa korjaantua itsestään. Vanhemmilla koirilla joudutaan poistamaan nahkaa silmien ympäriltä. Shar peillä esiintyy harvinaisena myös linssin sijoiltaanmenoa, joka voi aiheuttaa akuutin glaukooman, joka johtaa usein sokeutumiseen. Linssin sijoiltaanmeno johtuu sen ripustinsäikeiden heikkoudesta, joka saattaa olla perinnöllistä. Akuutti glaukooma aiheuttaa kovaa kipua, jonka vuoksi koira saattaa olla aggressiivinen, jos sen silmiin yritetään koskea. Koira on vietävä heti eläinlääkäriin.
Kuoleman ja unohtamisen aikakirjat
Kuoleman ja unohtamisen aikakirjat on Kari Enqvistin vuonna 2009 ilmestynyt kirja. Enqvist pohtii suhdetta kuolemaan ja uskontoon.
Shar pei
Korvaongelmat
Shar pein korvien rakenne estää kunnolisen ilmanvaihdon korvissa ja altistaa sen monille kroonisille korvavaivoille. Tyypillisin on krooninen hiivatulehdus, jonka yleisin aiheuttaja on korvassa normaalistikin kasvava Malassezia pachydermatis. Hiivan ylikasvu altistaa korvan myös bakteeritulehduksille. Shar pein korvia pitääkin puhdistaa ja tarkkailla tulehduksen ehkäisemiseksi ja ajoissa havaitsemiseksi. Krooninen tulehdus voi aiheuttaa korvan ihon liikakasvua, joka tukkii korvakäytävät, jolloin kirurginen korjaus voi olla välttämätön. Shar peillä korvakäytävät voivat olla ahtaat synnynnäisestikin, mikä voidaan myös joutua korjaamaan kirurgisesti.
Suun ja hengitystien ongelmat
Shar peillä voi esiintyä huulipoimujen tulehdusta, sillä runsaiden ihopoimujen väliin kertyy helposti kuolaa ja ruuantähteitä, jotka hautovat ihoa ja tarjoavat bakteereille erinomaisen kasvuympäristön. Poimujen puhdistaminen voi ehkäistä tulehduksia, mutta liiallinen puhdistaminen ärsyttää ihoa ja voi altistaa tulehduksille. Shar pein kallo ei ole yhtä lyhyt kuin bokserilla tai bulldogilla, mutta sillä on silti lyhytkalloisille koirille ominaisia ahtaiden hengitysteiden ongelmia. Sierainaukot voivat olla liian ahtaat, pehmeä kitalaki voi olla liian pitkä ja henkitorvi liian ohut. Sierainaukot voidaan korjata kirurgisesti, samoin pehmeä kitalaki, mutta henkitorvea ei saa suurennettua. Shar pei ei siis pysty hengittämään kovin hyvin, ja koska koirat jäähdyttävät itseään läähättämällä, shar pei ei myöskään pysty viilentämään itseään kovin tehokkaasti. Se ei siis kestä kuumaa, eikä myöskään rasitusta siinä määrin kuin samankokoinen koira terveillä ilmateillä varustettuna kestäisi. Shar pei on hengitysteittensä rakenteen vuoksi altis lämpöhalvaukselle. Kuorsaaminen on erittäin tyypillistä. Shar peillä on taipumusta saada keuhkotulehdus 6–12 viikon iässä, syynä saattaa olla rodussa esiintyvä IgA-puute. Rodussa esiintyy myös hengitysteiden limaa kuljettavien värekarvojen toimintahäiriötä, joka altistaa tulehduksille.
Muut ongelmat ja sairaudet
Shar pei luokitellaan jättiroduksi kasvutapansa vuoksi. Se kasvaa nopeasti ja on altis kasvuhäiriöille, muun muassa lonkkavioille. Shar peillä on useita suoliston toimintahäiriötä. Ruokatorven laajentumassa koiran ruokatorven lihaksisto on heikentynyt ja ruokatorvi on laajentunut rintakehän alueella. Ruokatorveen kerääntyy helposti ruokaa ja eritteitä. Shar pein immuunijärjestelmä ei aina toimi kuten pitäisi. Shar peillä on aivan oma autoimmuunitauti, FSF (Familial Shar pei Fever) jolle on tyypillistä lievä kuume, jonka aikana koira on syömätön, apea, ei halua maata ja saattaa läähättää melko lailla. Kuume menee ohi 12–36 tunnissa, puolella koirista kintereet ovat kipeät ja turvonneet. Ilmeisesti kuume nostaa amyloidoosiriskiä. Amyloidoosi on sairaus, jossa munuaisiin kertyy sinne kuulumattomia proteiineja, jotka lopulta vievät niin paljon tilaa, että munuaisten omat solut eivät mahdu toimimaan. Amyloidoosi voi vaikuttaa myös muihin elimiin kuin munuaisiin, kuten maksaan. Shar peillä on keskimääräistä suurempi riski saada erilaisia kasvaimia ja sairastua syöpään, mikä on ilmeisesti yhteydessä rodun sisäsiittoisuuteen. Allergia on rodussa hyvin yleistä, sitä voidaan hoitaa ruokavaliolla. Ihmisrakkaan luonteensa vuoksi shar pei voi kärsiä eroahdistuksesta, jossa koira hätääntyy jäädessään pitkäksi aikaa yksin ja saattaa tuhota asuntoa tai haukkua ja ulvoa häiriten naapureita. Shar pei on myös rotu, joka vaatii kunnollisen kasvatuksen, muuten siitä saattaa tulla hyvin hankala käsitellä.
Kuoleman ja unohtamisen aikakirjat
Vastaanotto
Jyrki Alenius arvioi Helsingin Sanomissa, että kirja on ”kylmän universumin ilosanomaa”, joka ”lohduttaa enemmän kuin tuhat tyhjää lupaavaa filosofiaa”. Pekka Kymäläinen arvioi Aamulehdessä, että Enqvist on kirjoittanut jälleen mielenkiintoisen kirjan, joka pureutuu uteliaasti ja tyylitajuja sekoittaen kuolemaan, ihmisyyteen ja uskontoon. Suomen kuvalehden avustajan Aku Heinosen mukaan kirja eroaa Enqvistin aikaisemmista teoksista siitä, että se filosofisempi ja että hän kuvailee nykysuuntauksen mukaisesti henkilökohtaisia kokemuksiaan kuolemasta.
Itä-Yhdysvaltain Grand Prix 1986
Itä-Yhdysvaltain Grand Prix oli Formula 1 -sarjan osakilpailu, joka ajettiin 22. kesäkuuta 1986 Detroitin katuradalla. Kilpailun voitti paalupaikalta lähtenyt Ayrton Senna. Voitto oli hänelle kauden toinen ja uran neljäs.
Kilpailu tunnettiin myös nimellä Detroitin Grand Prix.
Aaltomuoto
thumb|250px|[[Siniaalto, kanttiaalto, kolmioaalto ja sahalaita-aalto.]] Aaltomuodolla tarkoitetaan yleisesti minkä tahansa, mutta tyypillisesti ajan funktiona vaihtelevan aaltoliikkeen tai signaalin muotoa. Se on käyttökelpoinen termi erityisesti kuvatessa jaksollisia signaaleja. Signaali voi olla esimerkiksi jonkin fysikaalisen suureen eri ajanhetkinä mitattujen arvojen muodostama käyrä.
Fysikaalisessa merkityksessä aaltomuoto voi esittää ainesosasten liikettä tai tiheyden vaihteluita kaasussa, kiinteässä aineessa tai nesteessä tai niiden rajapinnoilla. Erikoistapauksessa se voi olla pinnan heilahtelua, kuten järven aallot veden ja ilman rajapinnassa tai ilmassa eteneviä tiheyden vaihteluita kuten ääni.
Monesti, esimerkiksi sähkömagneettisten aaltojen tapauksessa, aaltomuoto suoranaisesti ei ole silmin havaittavissa tai korvin kuultavissa. Näitä aaltoja voidaan kuitenkin mitata. Perinteisesti niitä on voitu esittää graafisesti oskilloskoopin avulla, ja nykyisin yhä enemmän tietokoneella ja siihen kytketyillä mittalaitteilla.
Matemaattisesti tärkein aaltomuoto on siniaalto. Muutkin jaksollisina toistuvat aallot voidaan Fourier'n sarjakehitelmien avulla tulkita koostuviksi eritaajuisista siniaalloista.
Kana (kirjoitusjärjestelmä)
pienoiskuva|350px|Hiragana- ja katakana-merkit sekä niiden esittämät tavut.
Kana tarkoittaa japanin kielessä käytettyjä tavumerkistöjä, joista nykyisin käytössä ovat hiragana ja katakana. Molemmilla voidaan kirjoittaa kaikki japanin kielen äänteet, ja ne ovat käytössä rinnakkain, mutta eri tarkoituksissa.
Historia
Ensimmäinen, hiraganaa ja katakanaa edeltänyt kana-järjestelmä oli man’yōgana, jossa kiinalaisia kirjoitusmerkkejä eli kanjeja käytettiin kirjoittamaan japania. Japanilaiset tarvitsivat merkistön, jolla japanin kielen taivutusta pystyttiin merkitsemään foneettisesti. Katakana ja hiragana kehitettiin man’yōganasta sitä yksinkertaistamalla.
Hentaigana tarkoittaa hiragana-aakkosten historiallisia, käytöstä pois jääneitä merkkejä.
Kana-aakkoset
Tavuaakkosto muodostuu 46 tavusta. Kukin merkki koostuu konsonantista ja vokaalista, esimerkiksi ka, sa, mu; poikkeuksena ovat pelkät vokaalit ja ’n’. Jokaiselle tavulle on kaksi kirjoitustapaa: sitä vastaava hiragana ja katakana.
Katakanaa käytetään yleisimmin translitteroimaan vierasperäisiä sanoja ja esimerkiksi mainonnassa ja joissakin lastenkirjoissa. Katakana-merkit ovat kulmikkaan muotoisia ja peräisin kanjimerkkien osista.
Hiraganaa käytetään vuorostaan kirjoittamaan sanojen taivutuspäätteitä, koska kanjit eivät yksittäisinä merkkeinä voi ilmaista kuin taipumattomia sanoja, kuten substantiiveja ja verbien vartaloita. Hiraganalla kirjoitetaan myös muun muassa partikkeleita, prepositioita ja monia yleisesti käytettyjä sanoja. Hiragana-merkit ovat pehmeän muotoisia ja ne on kehitetty muuntelemalla kanjimerkkien osia.
Molemmilla kana-merkistöillä voidaan kirjoittaa samat 46 tavua, mutta muita äänteitä voidaan ilmaista muuntamalla näitä merkkejä lisäämällä niiden yläkulmaan tarkkeita (nigori), kaksi lyhyttä viivaa eli dakuten tai pieni ympyrä eli handakuten. Lisäksi aakkostoon kuulumattomia äänteitä voidaan kirjoittaa yhdistämällä merkkejä toisiinsa, esimerkiksi lisäämällä aakkosen perään pieni ya-, yu- tai yo-tavu, jolloin tavusta ki saadaan kya, tavusta shi saadaan shu ja niin edelleen.
Pienikokoisia kanamerkkejä voidaan käyttää tekstissä kanjimerkkien päällä tai vieressä osoittamaan niiden ääntämys. Tätä kutsutaan nimellä furigana.
Kuvataajuus
Kuvataajuus (lyhenne usein FPS eli frames per second) tai ruutunopeus tai kehysnopeus tarkoittaa näyttötekniikassa ja usein myös tietokonepeleissä näytölle sekunnissa piirrettyjen uusien kuvien määrää. Yleissääntönä voidaan pitää, että mitä korkeampi kuvataajuus, sitä juohevammalta liike näyttää.
Kuvataajuus on eri asia kuin virkistystaajuus. Virkistystaajuuteen lasketaan myös ne kerrat, jolloin katsojalle näytetään sama kuva monta kertaa.
Elokuvissa
Elokuvauksessa yleisin kuvataajuus on vuodesta 1927 lähtien ollut 24 kuvaa sekunnissa, joka on myös elokuvateatterien esitysstandardi. Äänielokuvan yleistyminen pakotti omaksumaan tämän yhteisen standardinopeuden.
Viime aikoina muutamia elokuvia on tuotettu korkeammalla kuvataajuudella.
James Cameronin elokuvan Avatar: The Way of Water (2022) korkean kuvataajuuden versiota esitettiin taajuudella 48 kuvaa sekunnissa. Jotkut sen kohtaukset sisälsivät vain 24 kuvaa sekuntia kohden, mutta jokainen kuvista näytettiin kahteen kertaan, jolloin niidenkin kuvataajuus oli 48 kuvaa sekunnissa.
Näiden elokuvien tekniset alkujuuret juontavat 1970–luvun lopulle, Douglas Trumbullin kehittämään Showscan-järjestelmään. Trumbull kehitti 70 mm filmiin perustuvaa korkean kuvataajuuden järjestelmäänsä saadakseen aikaan tasaisemman, terävämmän ja kirkkaamman kuvan, joka houkuttelisi enemmän väkeä elokuvateattereihin. Trumbullin mukaan liikkuva kuva vaikutti katsojasta sitä todenmukaisemmalta mitä suuremmaksi kuvataajuus kohosi. Tämän hän pyrki todistamaan tieteellisillä ekg-, aivosähkökäyrä- ja lihasjännityskokeilla. Elokuvaa katselleiden koehenkilöiden pulssi kohosi kuvataajuuden kasvaessa aina 60 fps taajuuteen saakka. Showscan ei kuitenkaan yleistynyt. Showscan-elokuvien kuvaaminen oli kallista, ja kallista oli myös yhteensopivien teattereiden rakentaminen. Näin ollen Showscan-teattereita ei rakennettu ennen kuin saatavilla olisi Showscan-elokuvia, ja Showscan-elokuvia ei tehty ennen kuin saatavilla olisi tuhansia Showscan-teattereita. Kuvataajuuden kohottamiseen palattiin vasta vuosikymmeniä myöhemmin digitaalitekniikan kehityttyä. Tuolloin korkeamman taajuuden toivottiin parantavan kolmiulotteisten elokuvien katsojakokemusta.
Korkeataajuuksista kuvaa on kehuttu todenmukaisuudesta ja toisaalta haukuttu siitä, että se on liiankin todenmukaista. Joidenkin mukaan tällainen kuva muistuttaa television saippuasarjoja enemmän kuin elokuvaa.
Tutkimuksen mukaan katsojat pitävät 48–60 fps kuvaa parempana kuin 24 fps kuvaa. Kuitenkin korkeampi taajuus parantaa liikkeen tasaisuuden ja kuvan syvyyden erottelua aina 240 fps taajuuteen saakka.
Myös päinvastaiset pyrkimykset ovat toisinaan tuottaneet tulosta. Elokuva The Artist (2011) kuvattiin taajuudella 22 kuvaa sekunnissa ja esitettiin 24 kuvaa sekunnissa kepeyden vaikutelman aikaansaamiseksi. Se palkittiin parhaan elokuvan Oscarilla. Tätä kunniaa ei esimerkiksi Avatarin jatko-osalle suotu.
Televisiossa
Analogisissa SDTV-televisiolähetyksissä kenttätaajuus oli 50 (PAL) tai 60 (NTSC) kenttää eli puolikuvaa sekunnissa. Koska PAL-televisiolähetyksissä kuvataajuus on 25 kuvaa sekunnissa, elokuvatkin esitetään tällä nopeudella. Tällöin ne nopeutuvat noin 4 prosenttia eli elokuvan kesto lyhenee 2 minuuttia ja 24 sekuntia jokaista 60 minuuttia kohti.
Videotiedostoissa muistitilan tarve kasvaa kuvataajuuden mukana ja myös toiston vaatima suoritinteho kasvaa kuvataajuuden myötä.
Kameroissa
Myös valokuvauskameroiden sarjavalotusominaisuudesta, eli sarjakuvauksesta puhuttaessa käytetään lyhennettä ”FPS”. Tällöin FPS-lukema ilmaisee, kuinka monta kuvaa kamera pystyy ottamaan sekunnin aikana.
Greg Bear
Gregory Dale Bear (20. elokuuta 1951 – 19. marraskuuta 2022) oli yhdysvaltalainen tieteiskirjailija, joka lasketaan yleensä "kovan scifin" kirjoittajaksi. Bear voitti Nebula-palkinnon vuosina 1983, 1986, 1994 ja 2000 sekä Hugo-palkinnon vuosina 1984 ja 1987.
Bearin nuoruudessa hänen perheensä asui muun muassa Japanissa, Filippiineillä ja eri puolilla Yhdysvaltoja, kuten Alaskassa. Kolmentoista tai neljäntoista iässä hän ryhtyi lähettämään tieteistarinoitaan lehtiin. Hänen ollessaan 23-vuotias hänen novellejaan aikoi ilmestyä säännöllisesti eri lehdissä. Hänen esikoiskirjansa ilmestyi vuonna 1979.
Aikatunneli (1985) ja sen jatko-osa Maailmojen synty (1988) ovat laajamittaisia avaruusseikkailuja. Päät (1990) on kirjana julkaistu pitkä novelli. Darwinin radio (2000) on geenitekniikkaa käsittelevä jännitysromaani.
Bear toimi Science Fiction and Fantasy Writers of America -yhdistyksen puheenjohtajana vuosina 1988–1990.
Sejanus
Sejanus (, 20 eaa. – 18. lokakuuta 31 jaa.) oli roomalainen sotilas ja keisari Tiberiuksen luotettuna jonkin aikaa yksi Rooman vaikutusvaltaisimmista miehistä.
Sejanus syntyi Etrurian Volsiniissa (nykyinen Bolsena) ritarisäätyiseen perheeseen. Hänen isänsä Lucius Seius Strabo oli keisari Augustuksen hallintokaudella pretoriaanikaartin prefekti. Sejanuksesta tuli itsestäänkin pretoriaanien prefekti isänsä rinnalle Tiberiuksen noustua valtaistuimelle 14. Vuonna 15, kun hänen isänsä lähetettiin Egyptiin käskynhaltijaksi, Sejanus yleni koko pretoriaanikaartin komentajaksi.
Sejanuksen vaikutusvalta kasvoi Tiberiuksen pojan Drusuksen kuoleman (23 jaa.) jälkeen ja vahvistui entisestään, kun keisari vetäytyi vuonna 27 osin hänen ehdotuksestaan syrjäiselle Caprille. Lopulta konsulina hänen asemansa pääkaupungissa oli hyvin vahva. Hän ei kuitenkaan onnistunut tavoitteessaan saada Tiberiukselta lupaa avioitua Drusuksen lesken, Germanicuksen sisaren Livian kanssa. Tiberiuksen epäilykset salaliitosta prinsipaattia vastaan heräsivät, kun keisarin veljen leski ja Marcus Antoniuksen tytär Antonia varoitti tätä Sejanuksen aikeista. Sejanus vangittiin, tuotiin senaatin eteen ja teloitettiin. Henkivartiokaartin päällikkyys siirtyi Macrolle.
Tutkijat eivät kuitenkaan ole yksimielisiä siitä, oliko Sejanuksen tavoitteena nousta keisariksi vai tulkitsiko hän väärin Tiberiuksen häntä kohtaan osoittaman luottamuksen. Joka tapauksessa salaliittoa käytettiin aseena myös asiaan sekaantumattomien tahojen lyömisessä, ja Sejanuksen häviö käynnisti Tiberiuksen hallinnon loppukauden kestävät puhdistukset, joissa senaatti menetti asemiaan prinsipaatin hyväksi. Sejanuksen perintönä pretoriaanikaarti oli tulevien keisarien aikana nouseva entistä keskeisempään asemaan keisarintekijänä.
Anestesiologia
Anestesiologia on lääketieteen erikoisala, jonka osa-alueisiin kuuluu anestesia, kivunhoito, tehohoito ja ensihoito. Yhteistä näille alueille on tarve hallita potilaan peruselintoimintoja tehokkaasti lääkkeiden, pientoimenpiteiden ja laitteiden avulla. Kliinisen erikoisalan virallinen nimi on Suomessa anestesiologia ja tehohoito ja alan erikoislääkäreitä kutsutaan yleisesti anestesiologeiksi tai roolista ja erityispätevöitymisestä riippuen esimerkiksi tehohoito- tai ensihoitolääkäreiksi.
Anestesia
Anestesiatoiminnalla tarkoitetaan leikkausten ja muiden toimenpiteiden mahdollistamiseksi annettavaa puudutusta, kipulääkitystä, nukutusta (yleisanestesia) tai sedaatiota sekä peruselintoimintojen (hengityksen, verenkierron, tajunnan, munuaisten ja maksan toiminnan) valvontaa ja hoitoa näiden toimenpiteiden yhteydessä.
Tehohoito
Tehohoito tarkoittaa kriittisesti sairaan potilaan peruselintoimintojen tukemista, kunnes tehohoidon tarpeen aiheuttanut äkillinen sairaus paranee. Tehohoidossa käytetään tarvittaessa muun muassa hengitystä, verenkiertoa, munuaisia, maksaa ja aivoja tukevia lääkkeitä ja laitteita (esimerkiksi ventilaattorihoito ja keinomunuaishoito). Tehohoito aloitetaan yleensä sairaankuljetuksen aikana tai päivystyspoliklinikalla ja sitä jatketaan teho-osastoilla ja valvontaosastoilla.
Kivunhoito
Kivunhoidon alaan kuuluu pitkittyneiden kiputilojen, kuten kroonisen kivun tai syöpäkivun, hallinta. Useissa keskussairaaloissa toimii kivunhallintaan erikoistuneita poliklinikoita.
Ensihoito
Ensihoitoon kuuluu ensiapu ja ensihoito äkillisissä vaikeissa sairaustiloissa ja tapaturmissa sairaalan ulkopuolella sekä sairaalassa, kuten esimerkiksi elvytys ja osallistuminen katastrofitilanteiden hoitoon yhdessä muun pelastustoiminnan kanssa.
Erityispätevyydet
Anestesiologit voivat pätevöityä tai kouluttautua Suomessa seuraaville osa-alueille :
Toimintaympäristöt
Anestesiologit voivat työskennellä seuraavissa terveydenhuollon yksiköissä ja toimintaympäristöissä :
Ongelmat
Anestesian toteuttamiseen liittyvät muun muassa seuraavat ongelmat :
Tehohoidossa anestesiologit hoitavat esimerkiksi seuraavia ongelmia :
Elinhäiriöiden hoito
Anestesiologiassa käytetään muun muassa seuraavia hengityksen hallintamenetelmiä :
Nestehoito on anestesiologian ydinaluetta. Nestehoidossa käytettäviin infuusionesteisiin kuuluu seuraavia valmisteita :
Jos potilaan verenkuva ei vastaa asetettuja tavoitteita, voidaan infuusionesteiden lisäksi tehdä verensiirtoja. Verituotteisiin kuuluvat punasolut, trombosyyttivalmisteet ja plasmavalmisteet.
Munuaisten korvaushoitoa voidaan toteuttaa hemodialyysillä tai hemodiafiltraatiolla.
Kanylointi, katetrointi ja pistokset
Erilaiset suonikanyloinnit kuuluvat anestesiologin perusmenetelmiin parhaan annostelu-, mittaus- ja näytteenottoreitin saamiseksi. Näihin kuuluvat seuraavat :
Puudutusten käyttö yleistyy leikkauksissa ja kivun hoidossa. Anestesiologiassa suoritettuihin puudutuksiin kuuluvat esimerkiksi :
Mittaus ja valvonta
Hengityksen valvontamenetelmiin kuuluvat muun muassa :
Verenkierron tilaa voidaan valvoa seuraavilla menetelmillä :
Myös aivojen toiminnan valvontaan on käytössä useita menetelmiä kuten :
Kehon lämpötilaa voidaan mitata eri paikoista sen mukaan, ollaanko kiinnostuneita keskeisten vai ääreisosien lämpötilasta ja kuinka herkkä mittauksen on tarve olla lämpötilan muutoksille. Mittausmenetelmiin kuuluvat muun muassa :
Munuaisten toimintaa voidaan tarvittaessa valvoa seuraamalla virtsaneritystä esimerkiksi tunneittain (tuntidiureesi) virtsakatetrin kautta.
Lääkehoito
Opioideja käytetään myös anestesiassa sedatoivina ja kipua lievittävinä aineina. Anestesiassa opioideista eniten käytettyjä ovat seuraavat :
Puudutuksissa käytettyihin lääkeaineisiin, puudutteisiin, kuuluvat esimerkiksi :
Ulkomaalaisesta suomenmaalaiseksi
Ulkomaalaisesta suomenmaalaiseksi: Monikulttuurisuus, kansalaisuus ja suomalaisuus 1990-luvun maahanmuuttopoliittisessa keskustelussa on Outi Lepolan vuonna 2000 ilmestynyt väitöskirja. Tutkimuksen on julkaissut Suomalaisen Kirjallisuuden Seura.
Sisältö
Lepola tutkii Suomen maahanmuuttopolitiikkaa eduskunnan päätösten kautta. Ajanjaksona ovat vuodet 1988–1999, jolloin maahanmuuttajien määrä alkoi Suomessa kasvaa. Lepolan mukaan eduskunnassa käydyt keskustelut ovat irrallaan lakien sisällöstä. Lakien muutokset ovat johtuneet Euroopan ihmisoikeussopimuksesta tai liittymisestä Euroopan unionin jäseneksi. Lakeja käsiteltäessä eduskunnassa kansanedustajat ovat voineet tulla esiin julkisuudessa ja esittää omia kantojaan äänestäjille.
Lepolan tarkoituksena on vastata kysymykseen, millä ehdoilla ulkomaalaisesta voi tulla suomalainen. Julkisessa keskustelussa esimerkiksi Suomen kansalaisuus ei ole välttämättä sama asia kuin suomalaisuus. Lepolan mukaan suomalaisuuden käsite on sidoksissa kansalliseen pohjaansa, ja maahanmuuttajat jäävät käsitteen ulkopuolelle. Lepola kysyy, onko sanaa, joka kattaa kaikki Suomen asukkaat. Sellaiseksi hän esittää sanaa 'suomenmaalainen'. Lähellä olevia sanoja ovat uussuomalainen ja siirtolainen.
Anestesiologia
Lääkehoito
Laskimoon annosteltaviin anestesia-aineisiin kuuluvat :
Inhaloitavia anestesia-aineita taas ovat muun muassa :
Liikkumattomuuden turvaamiseksi käytetään anestesiassa myös lihasrelaksantteja, joihin kuuluvat muun muassa :
Täsmällistä, automaattista ja jatkuvaa annostelua varten anestesiologiassa käytetään infuusio- ja ruiskupumppuja, kivunhoidossa myös potilasohjattuja ruiskupumppuja (PCA).
Paattisten vaakuna
pienoiskuva|150px|Paattisten vaakuna (1958–1972) Paattisten vaakuna oli Paattisten kunnan tunnus. Vaikka vaakunan veneen keula viittaakin paatti-sanaan, ja sitä kautta kunnan nimeen, tiedetään, ettei kunta ollut saanut nimeänsä tästä yhteydestä. Sen sijaan Paattisten varikset oli paikkakuntalaisista käytetty nimitys, johon vaakunan varis viittaa.
Vaakunan selitys kuuluu ”kultakentässä esiintyöntyvä musta veneenkeula, jonka kokkapuulla seisoo siivet koholla musta, punavaruksinen varis.” Vaakunan on suunnitellut Ahti Hammar, ja Paattisten kunnanvaltuusto hyväksyi sen 7. maaliskuuta 1958. Sisäasiainministeriö vahvisti vaakunan käyttöön 10. syyskuuta samana vuonna.
Vaakuna jäi epäviralliseksi kotiseutuvaakunaksi 1973, kun Paattinen yhdistyi Turun kaupunkiin.
Vankkakoruahven
Vankkakoruahven (Pseudanthias hypselosoma) on koralliriuttojen parvikala, jota pidetään myös riutta-akvaarioissa. Sitä pidetään yhtenä kymmenestä parhaiten akvaarioon sopivasta koruahventen alaheimon meriahvenesta.
Koko ja ulkonäkö
Vankkakoruahven kasvaa enimmillään 20 cm pitkäksi. Se on yleisväriltään oranssinsävyinen, vatsapuoleltaan valkoinen. Pyrstö on tulipunainen. Silmän alta lähtee ohut valkoinen juova. Tärkein tuntomerkki, jolla sen erottaa muista koruahvenissta, on selkäevän tummanpunainen läikkä. Naaraan pyrstö on voimakkaasti haaraantunut, ja sen kummankin osan kärjessä on punainen täplä.
Alkuperä
Vankkakoruahvenia tavataan Indopasifisella merialueella. Se elää yleensä ryhminä riutoilla suojaisissa laguuneissa tai lahdissa.
Käyttäytyminen ja ravinto
Vankkakoruahvenet elävät haaremiparvissa, joissa on paljon enemmän naaraita kuin koiraita. Akvaariossakaan niitä ei suositella pidettäväksi yksin. Ne syövät lihapitoista ruokaa kuten kidusjalkaisia ja muuta elävää ruokaa, ja niitä olisi hyvä ruokkia useita kertoja päivässä.
Petter Granberg
Petter Jonas Granberg (s. 27. elokuuta 1992 Jällivaara, Ruotsi) on ruotsalainen jääkiekkopuolustaja ja maailmanmestari, joka pelaa Skellefteå AIK:ssa. Eliteprospects.com -siuston mukaan isokokoinen ja oikealta laukova Granberg on pelityyliltään puolustava puolustaja, jonka vahvuudet ovat oman pään pelaamisessa, voimassa ja pelikäsityksessä. Hän ei ole kuitenkaan kovin hyvä kiekollisessa pelissä, eikä tee paljon tehopisteitä. Granbergillä on parannettavaa myös fysiikassa.
Seuraura
Granberg on Malmbergets AIF:n kasvatti. Hän pelasi myöhemmät juniorivuotensa Skellefteå AIK:ssa, jossa Granberg voitti J20 SuperElitin hopeaa vuonna 2011 ja J18 Allsvenskanin hopeaa vuonna 2009. Kaudella 2009–2010 hän teki Elitserien-debyyttinsä. Granberg teki kesäkuussa 2010 kolmivuotisen jatkosopimuksen Skellefteån kanssa. Toronto Maple Leafs varasi hänet neljännellä kierroksella 116. pelaajana NHL:n varaustilaisuudessa 2010. Kesällä 2011 Granbergin varasi KHL-joukkue Dinamo Minsk numerolla 65.